**Referat fra styremøte i FF-HiOA 17. oktober 2017**

Til stede: Erik Dahlgren, Bennedichte C.R. Olsen, Anders Martinsen, Gyrid Vikøren, Hilde Sylliaas og Arve Angen (referent).

Innkalling og referat fra forrige styremøte ble godkjent.

**1.IDF v.Erik**

*Sak 2. Organisasjonsendringer ved Fak. LUI og SAM – Forhandlingssak*

Saken gjelder etablering av et nytt organisatorisk nivå under STU ved Fak. SAM og LUI. Ved SAM opprettes det to enheter under STU, og ved LUI tre enheter i nivået under STU. Det nye organisatoriske nivået skal ledes av kontorsjef, som skal rapportere til seksjonssjef.

Denne saken mener vi er greit drøftet i lokalt idf på Fak. Sam og LUI. Endringen er ønsket på LUI. På SAM vil dette ikke innebære at det opprettes noen ny stilling.

*Sak. 3. Opprettelse av Center for Digital Engineering AS*

HiOA og Simula har forhandlet frem en avtale om opprettelse av dette felles forskningssenteret innen digitalisering og IKT.

HiOA ønsker å omdisponere tre administrative stillinger til senteret. Dette mener vi vil kunne være positivt i forhold til administrasjon for fremtiden, men det vil kanskje ikke være så lett å få til.

Det er noe uklart for oss ved tallene i budsjettet. Hva menes f.eks. med 31000 til Bibliotek og 46000 til Fellesadministrasjon?

*Sak. 4. Innkjøpsstrategi 2020 og revisjon av Hovedregler for økonomiforvaltning i HiOA*

Her hadde vi ingen kommentarer.

*Sak. 5. rektors orienteringer*

Orienteringssakene er: Prosessen for akkreditering som universitet, de lokale lønnsforhandlingene 2017, Oslo Rector Summit 5. oktober og sikresiden.no. Rektor kan selv ikke delta på IDF-møtet.

*Sak. 6. Arbeidsmiljøutvalgets årsrapport 2016/17*

Her hadde vi ingen kommentarer.

*Sak. 7. Tertialrapport 2. tertial 2017*

Mange av nøkkeltallene ser bra ut. Men det er f.eks. mange færre disputaser enn hva som var målet. Vi har også et mindreforbruk på 71 mill. Det kom forslag om at noe av dette kunne gå til LSBs mediebudsjett som ligger langt under det nye og gamle universiteter har pr. primærbruker. Erik tar kommentaren videre til IDF.

*Sak. 8. Justering av foreløpige rammer 2018-20*

Her savner vi tabell for Fellesadministrasjonen. Det står at Fellesadministrasjonen skal reduseres med 12.6 årsverk. LSB skal miste 2 stillinger. Her må vi påpeke at bibliotekarer regnes som faglige andre steder, og at det da er rart å kutte her. Også når man ser på satsingsområdet Digitalisering, som LSB er sterkt med i.

*Sak. 9. Partssammensatt utvalg – saksbehandling ved organisasjonsendringer*

Det ønskes å se nærmere på en løsning hvor styret vedtar en organisasjonsstruktur på et overordnet nivå, og at den daglige ledelsen delegeres mulighet til å organisere arbeidet innenfor denne strukturen.

Det skal settes ned en partssammensatt gruppe som skal utrede denne saken. Partene skal diskutere sammensetning og representasjon, og hva som bør være mandatet.

Vi mener det kan være problematisk at den nye strukturen vil gi dekanene mye mer makt i slike saker. Nå har vi en «stemme» i styret.

*Sak. 10. HiOAs innspill til satsinger utenfor rammen for statsbudsjettet 2019*

Her hadde vi ingen kommentarer.

**2.Orientering om Campus Lillestrøm v. Erik**

Vi registrerer gjennom Khrono at Knut Patrick Hanevik skal leder arbeidet videre med å utrede det faglige innholdet for det nye studiestedet. Det skal ikke settes ned en ny arbeidsgruppe, og han skal i stedet «kjøre prosessen i linja». Vi må spørre på IDF hva som menes med dette. Vi vil også etterlyse hvor det blir av fagforeningene i denne prosessen. Tjenestemannsorganisasjonene må orienteres før slike beslutninger tas.

**3.Orientering om Administrasjon for fremtiden v. Erik**

Kuttene i de administrative stillingene er nå fordelt ut på fakultetene, sentrene og i fellesadministrasjonen. Det blir innført stillingsstopp og ansettelsesstopp, antageligvis fra 1. desember i år. Det er satt i gang en prosess med kartlegging av kompetanse.

**4.FF-HiOA-gruppen på Min Side**

Vi i styret i FF-HiOA har en egen gruppe på Min side, men i den gruppen har det ikke vært noen aktivitet. Det var derfor enighet i styret om at vi legger ned gruppen.

**5.Saker til sentralt IDF v. Hilde**

Det er noen saker på lokalt IDF som også burde komme opp i sentralt IDF, da det er viktig at disse synligjøres. I utgangspunktet er det ingen begrensning på hvilke saker vi melder til sentralt iDF. Vi kan melde det inn som egen sak, eller under Eventuelt.

**6.Eventuelt**

Hilde hadde en sak fra Fak. HF.

Det er få påmeldte til seminaret i Gdansk. Det er derfor et ønske om å også invitere våre medlemmer i råd og utvalg. Det stilte styret seg positiv til.

Erik orienterte om siste 2.5.3-forhandling.